বিরাট কোহলি এখন সবার প্রাণের ক্রিকেটার। মাঠে নেমে তিনি ফুল ফোটাচ্ছেন। রানের ফুলঝুরি তাঁর ব্যাটে। এ হেন বিরাট কোহলি কিন্তু বহুবার বিতর্কে জড়িয়েছেন। মাঠের ভিতরে তিনি কিন্তু খুবই আবেগপ্রবণ। হঠাৎ হঠাৎ মেজাজ হারিয়ে ফেলেন। একনজরে দেখে নেওয়া যাক কয়েকটা বিতর্ক যেগুলোতে জড়িয়ে পড়েছিলেন কোহলি। 
১) মঙ্গলবার আইপিএলে গুজরাত লায়ন্সের বিরুদ্ধে ম্যাচে হঠাৎই মেজাজ গরম করে ফেলেন কোহলি। চতুর্থ আম্পায়ারের দিকে তেড়ে যান আরসিবি ক্যাপ্টেন। স্টুয়ার্ট বিনিকে যেভাবে আম্পায়ার আউট দেন, তা মেনে নিতে পারেননি কোহলি। 
২) কলকাতা  নাইটরাইডার্স অধিনায়ক গৌতম গম্ভীরের সঙ্গে বিরাট কোহলির সম্পর্ক ভাল নয়। এখনও পর্যন্ত যে ক’বার গম্ভীর ও কোহলির দেখা হয়েছে, ততবার দু’ জনের মধ্যে ঝামেলা হয়েছে। জরিমানা গুনতে হয়েছে কোহলিকে। 
৩) ২০১৫ বিশ্বকাপে অস্ট্রেলিয়ার বিরুদ্ধে তিনি আউট হয়ে যেতেই ভারতের স্বপ্ন শেষ হয়ে যায়। তার পরে কোহলির বান্ধবী অনুষ্কা শর্মাকে গঞ্জনা শুনতে হয়। মিডিয়ায় সমালোচনা হয় অনুষ্কার। কোহলি বিষয়টাকে ভাল ভাবে নেননি। কলকাতায় এসে সাংবাদিক বৈঠকে বিস্ফোরণ ঘটিয়েছিলেন কোহলি। 
৪)  ভারতীয় ক্রিকেট কন্ট্রোল বোর্ড ও বিরাট কোহলি ভিন্ন মেরুতে অবস্থান করছেন ম্যাচ গড়াপেটা বন্ধ করা নিয়ে। কোহলি বোর্ডের অস্বস্তি বাড়িয়েছেন এই বলে যে যতই কড়া শাস্তির বিধান তৈরি হোক না কেন গড়াপেটার প্রবণতা রোধ করা খুব কঠিন। তার মতে এটা পুরোটাই নির্ভর করে একজন ক্রিকেটারের উপর। যে কোনও ক্রিকেট সংস্থার কর্তারাই চেষ্টা করবেন এরকম অপরাধ বন্ধ করার। কিন্তু যারা স্বেচ্ছায় এই অপরাধে জড়াবেন বলে ঠিক করে নেন তারা কোনও শাস্তিরই পরোয়া করেন না। 

৫) অনুষ্কা শর্মার ঠোঁট নিয়ে একসময়ে ক্ষেপে গিয়েছিলেন বিরাট কোহলি। অনুষ্কার উপরে সেই রাগ নয়। অনুষ্কার দর্শক, ভক্তদের উপরে রেগে গিয়েছিলেন কোহলি। কারণ অনুষ্কার ঠোঁটের নতুন রূপ দেখে টুইটার-ফেসবুকে বেশ হাস্যকর মন্তব্যের ভিড় জমেছিল। সেই সঙ্গে মিডিয়াতে তাঁদের প্রেম এবং ঠোঁট নিয়ে জল্পনায় মেতে উঠেছিল।